L'Ajuntament aconseguix el vist-i-plau per a la urgent ocupació del Castell-Palau d'Alaquàs
20/11/2002 15:59:00

# L'Ajuntament aconseguix el vist-i-plau per a la urgent ocupació del Castell-Palau d'Alaquàs

*   20/11/2002 15:59:00
*   [Imprimir](#)
*   Compartir
*    https://www.alaquas.org/documento.asp?id\_do=8263

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8263%2F0&title=Ajuntament%20d%27Alaqu%C3%A0s.%20Premsa.L%27Ajuntament%20aconseguix%20el%20vist-i-plau%20per%20a%20la%20urgent%20ocupaci%C3%B3%20del%20Castell-Palau%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8263/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8263/8263_Form_4.jpg)](https://www.alaquas.org/ficheros/documentos/2002/2/8263/8263_Form_10.jpg "<a href='https://www.alaquas.org/ficheros/documentos/2002/2/8263/8263_Form_10.jpg' target=_blank><i class='fa fa-external-link' aria-hidden='true'></i>.L'Ajuntament aconseguix el vist-i-plau per a la urgent ocupació del Castell-Palau d'Alaquàs</a>")

El Consell de la Generalitat Valenciana va aprovar a data de 19 de novembre la urgent ocupació del Castell, tot avalant els tràmits realitzats per l'Ajuntament d'Alaquàs.

El Consell del Govern Valencià reunit en sessió plenària va aprovar a data de 19 de novembre la urgent i immediata ocupació del Castell-Palau d'Alaquàs per part de l'Ajuntament. D'aquesta manera, el Castell d'Alaquàs, emblemàtic edifici del segle XVI, que va ésser declarat Monument Històric-Artístic Nacional en 1918, pasa a ésser propietat de les veïnes i veïns d'Alaquàs.

L'Alcalde d'Alaquàs, Jorge Alarte, en una roda de premsa que s'ha celebrat dimecres 20 de novembre a les 12'30 hores,  ha volgut agraïr públicament  la intervenció del President de la Generalitat Valenciana, José Luis Olivas, en aquest procés, fent especial menció a "que les relacions i els contactes mantinguts entre ambdues institucions han estat molt positives".

Jorge Alarte també ha manifestat "que el govern municipal es sent molt orgullós d'haver tingut l'honor de liderar el procés de recuperació del Castell d'Alaquàs", tot aclarint que "el procés és definitiu, hem recuperat el Castell i ja no hi ha marxa enrere".

Per a l'Alcalde d'Alaquàs "l'Ajuntament acompleix d'aquesta manera amb una aspiració del conjunt de la ciutadania i escriu una de les seues pàgines  més importants de la història local. Aquest és l'èxit de les ciutadanes i ciutadans del nostre poble, que des de 1979 s'han movilitzat per bé de recuperar el nostre patrimoni històric i cultural".

El Castell d'Alaquàs, que es reobrirà de manera oficial el més aviat possible, tindrà un nou horari de visites i estarà obert tots els dies de l'any. El futur del Castell passa per convertir-se en una de les dotacions públiques culturals més importants de la ciutat.

Jorge Alarte ha afirmat que "en l'actualitat, les vies de diàleg entre l'Ajuntament d'Alaquàs i la família propietària del Castell-Palau continúen obertes per part del Govern Municipal, per bé d'adquirir el Castell, mantenint-se el preu de 1'3 milions d'euros".